|  |  |
| --- | --- |
| **ΕΦΟΡΕΥΤΙΚΗ ΕΠΙΤΡΟΠΗ** **ΓΙΑ ΤΗΝ ΑΝΑΔΕΙΞΗ ΤΩΝ ΕΚΠΡΟΣΩΠΩΝ** ΤΩΝ ΜΕΛΩΝ ΕΙΔΙΚΟΥ ΤΕΧΝΙΚΟΥ ΕΡΓΑΣΤΗΡΙΑΚΟΥ ΠΡΟΣΩΠΙΚΟΥ (Ε.Τ.Ε.Π.) ΜΕ ΤΟΝ ΑΝΑΠΛΗΡΩΤΗ ΤΟΥ ΣΤΗ ΣΥΝΕΛΕΥΣΗ ΤΟΥ ΓΕΝΙΚΟΥ ΤΜΗΜΑΤΟΣ ΛΑΡΙΣΑΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ |   |

**ΠΡΑΚΤΙΚΟ ΕΦΟΡΕΥΤΙΚΗΣ ΕΠΙΤΡΟΠΗΣ**

**1/20-03-2019**

Στη Λάρισα σήμερα, **20 Μαρτίου 2019**, ημέρα Τετάρτη και ώρα **13:30**, η Τριμελής Εφορευτική Επιτροπή διεξαγωγής της εκλογικής διαδικασίας για την ανάδειξη των εκπροσώπων Ε.Τ.Ε.Π.. στη Συνέλευση του Γενικού Τμήματος Λάρισας του Πανεπιστημίου Θεσσαλίας, η οποία συγκροτήθηκε με την αρ. πρωτ. 155/13-03-2019 απόφαση του Προσωρινού Προέδρου του Γενικού Τμήματος Λάρισας του Πανεπιστημίου Θεσσαλίας.

Παρόντα είναι και τα τρία (3) τακτικά μέλη της επιτροπής:

1. Δολαπτσής Απόστολος, μέλος Ε.Τ.Ε.Π. του πρώην Τμήματος Τεχνολόγων Γεωπόνων, ως πρόεδρος

2. Ηλιούδης Νικόλαος, μέλος Ε.Τ.Ε.Π. του πρώην Τμήματος Μηχανολόγων Μηχανικών Τ.Ε.

3. Ακριβούλης Σπυρίδων, μέλος Ε.Τ.Ε.Π. του πρώην Τμήματος Μηχανολόγων Μηχανικών Τ.Ε.

Χρέη γραμματέα κατά τη συνεδρίαση ασκεί ο κ. Ηλιούδης Νικόλαος.

Ο Πρόεδρος της Εφορευτικής Επιτροπής ενημερώνει τα μέλη ότι το θέμα της συνεδρίασης είναι ο καθορισμός τεχνικών λεπτομερειών για την εκλογική διαδικασία ανάδειξης των εκπροσώπων των μελών Ε.Τ.Ε.Π. στην Συνέλευση του Γενικού Τμήματος Λάρισας του Πανεπιστημίου Θεσσαλίας.

Μετά από εκτενή διαλογική συζήτηση η Εφορευτική Επιτροπή έχοντας υπόψη:

1. Τα άρθρα 1 «Διάρθρωση της ανώτατης εκπαίδευσης – Νομική μορφή των Α.Ε.Ι.», όπως τροποποιήθηκε με την παρ. 1 του άρθρου 8 του Ν. 4521/2018 (Α΄38) «Ίδρυση Πανεπιστημίου Δυτικής Αττικής και άλλες διατάξεις», 2 «Ορισμοί», 20 «Όργανα του Τμήματος», 21 «Συνέλευση Τμήματος» και τις παρ. 2 και 11 του άρθρου 84 «Τελικές και μεταβατικές διατάξεις Κεφαλαίων Α΄ έως Ε΄» του ν. 4485/2017 (Α΄114) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις».
2. Την παρ. 3 του άρθρου 29 «Ειδικές κατηγορίες διδακτικού και εργαστηριακού προσωπικού του

 ιδρύματος» του ν. 4009/2011 (Α΄195) «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων», όπως τροποποιήθηκε και ισχύει.

1. Τις διατάξεις των άρθρων 2, 3 και 4 του ν. 3861/2010 (Α΄112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις», όπως τροποποιήθηκε με το άρθρο 23 του ν. 4210/2013 (Α΄254) «Ρυθμίσεις Υπουργείου Διοικητικής Μεταρρύθμισης και Ηλεκτρονικής Διακυβέρνησης και άλλες διατάξεις».
2. Την αριθμ. 153348/Ζ1/15-9-2017 (Β΄3255) Απόφαση του Υπουργού Παιδείας, Έρευνας και Θρησκευμάτων «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α’ 114)» που δημοσιεύτηκε στο ΦΕΚ 3255/Β΄/15-9- 2017 και ειδικότερα το άρθρο 9 «ΑΝΑΔΕΙΞΗ ΕΚΠΡΟΣΩΠΩΝ ΤΩΝ ΜΕΛΩΝ Ε.Ε.Π., Ε.ΔΙ.Π. ΚΑΙ Ε.Τ.Ε.Π.,ΤΩΝ ΔΙΟΙΚΗΤΙΚΩΝ ΥΠΑΛΛΗΛΩΝ ΚΑΙ ΤΩΝ ΦΟΙΤΗΤΩΝ ΣΤΑ ΣΥΛΛΟΓΙΚΑ ΟΡΓΑΝΑ ΤΩΝ Α.Ε.Ι. ΚΑΙ ΛΟΙΠΕΣ ΔΙΑΤΑΞΕΙΣ».
3. Την υπ’ αριθμ. 191014/Ζ1/7-11-2017 (Β΄3969) Υπουργική Απόφαση, με θέμα: «Τροποποίηση της αριθμ. 153348/Ζ1/15-9-2017 (Β΄3255) υπουργικής απόφασης με θέμα «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π. των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του Ν.4485/2017 (Α΄114)» και ειδικότερα το άρθρο 10 «Ανάδειξη εκπροσώπων Ε.Ε.Π., Ε.ΔΙ.Π., Ε.Τ.Ε.Π. και διοικητικών υπαλλήλων»
4. Το ΠΔ 83/84 «Περί ιδρύσεως Πανεπιστημίου Αιγαίου, Ιονίου Πανεπιστημίου και Πανεπιστημίου Θεσσαλίας», όπως ισχύει σήμερα
5. Τις διατάξεις των άρθρων 1 και 22 του Ν. 4589/2011 (Α’ 13) «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας με τα ΤΕΙ Θεσσαλίας και Στερεάς Ελλάδας, Παλλημνιακό Ταμείο και άλλες διατάξεις»
6. Την αριθ. πρωτ. 74/28-02-2019 (ΑΔΑ:64ΓΦ469Β7Ξ-0ΤΡ) Προκήρυξη για την ανάδειξη εκπροσώπου των μελών Ειδικού Τεχνικού Εργαστηριακού Προσωπικού (Ε.Τ.Ε.Π.) με τον αναπληρωτή του στη Συνέλευση του Γενικού Τμήματος Λάρισας του Πανεπιστημίου Θεσσαλίας.
7. Την υπ’ αριθμ. πρωτ. 122/07-03-19 αίτηση υποψηφιότητας του Δημήτρη Καλογιάννη, μέλος Ε.Τ.Ε.Π. του Γενικού Τμήματος Λάρισας
8. Την υπ’ αριθμ. πρωτ. 134/08-03-19 αίτηση υποψηφιότητας της Μαρίνας Λαμπρονίκου, μέλος Ε.Τ.Ε.Π. του του Γενικού Τμήματος Λάρισας
9. Την υπ΄αριθμ. πρωτ. 1534/19/ΓΠ/31-01-2019 διαπιστωτική πράξη του Πρύτανη του Πανεπιστημίου Θεσσαλίας σχετικά με τον ορισμό του Μπάτη Νικολάου ως Προσωρινός Πρόεδρος του Γενικού Τμήματος Λάρισας

**αποφασίζουμε ομόφωνα**

τον καθορισμό των τεχνικών λεπτομερειών για την εκλογική διαδικασία ανάδειξης των εκπροσώπων των μελών Ειδικού Τεχνικού Εργαστηριακού Προσωπικού (Ε.Τ.Ε.Π.) στην Συνέλευση του Γενικού Τμήματος Λάρισας του Πανεπιστημίου Θεσσαλίας, ως ακολούθως:

**1.** Ορίζουμε ότι οι εκλογές για την ανάδειξη των εκπροσώπων των μελών Ε.Τ.Ε.Π. στην Συνέλευση του Γενικού Τμήματος Λάρισας του Πανεπιστημίου Θεσσαλίας, θα διεξαχθούν με κάλπη την **Τετάρτη** στις **27 Μαρτίου 2019** με ευθύνη της τριμελούς Εφορευτικής Επιτροπής (Ε.Ε.).

**2.** Ως τόπος ψηφοφορίας ορίζεται το γραφείο του συλλόγου Ε.Τ.Ε.Π. πρώην ΤΕΙ Θεσσαλίας.

**3.** Η ψηφοφορία θα διεξαχθεί κατά τις ώρες **10:30 - 14:30**, με δυνατότητα παράτασης μιας ώρας, σε περίπτωση που υπάρχουν ψηφοφόροι έξω από το εκλογικό τμήμα.

**4.** Σε περίπτωση επαναληπτικής ψηφοφορίας με κάλπη, σύμφωνα με τα οριζόμενα στις παρ. 3 & 4 του άρθρου 9 της ΥΑ 153348/Ζ1/15-09-2017 (ΦΕΚ 3255/Β/2017), αυτή θα διεξαχθεί την ακριβώς επόμενη εργάσιμη ημέρα, ήτοι στις 28 Μαρτίου 2019 ημέρα Πέμπτη, στον ίδιο χώρο και τις ίδιες ώρες.

**5.** Οι υποψήφιοι μπορούν να παραιτηθούν από την υποψηφιότητά τους, με γραπτή δήλωσή τους, η οποία υποβάλλεται στην Εφορευτική Επιτροπή έως την έναρξη της διαδικασίας εκλογής. Οι δηλώσεις παραίτησης από την υποψηφιότητα πρωτοκολλούνται από τη Γραμματεία του Τμήματος, ώστε να προκύπτει η ημερομηνία υποβολής τους. Με ευθύνη της Γραμματείας του Τμήματος ενημερώνεται αμελλητί η εφορευτική επιτροπή για την υποβολή δήλωσης παραίτησης υποψηφίου, σύμφωνα με την παρ. 1 του άρθρου 2 και το εδ. β της παρ. 3 του άρθρου 9 της ΥΑ 153348/Ζ1/15-09-2017 (ΦΕΚ 3255/Β/2017).

Εφόσον, η δήλωση παραίτησης από την υποψηφιότητα υποβληθεί μετά την εκτύπωση των ψηφοδελτίων, τα ψηφοδέλτια αυτά δεν ανακαλούνται ούτε ακυρώνονται αλλά χρησιμοποιούνται κανονικά για τη διεξαγωγή της ψηφοφορίας. Στην περίπτωση αυτή, η Ε.Ε. οφείλει να ενημερώσει τους εκλογείς, με κάθε πρόσφορο μέσο (όπως η ανάρτηση σχετικής επισήμανσης σε εμφανές σημείο του εκλογικού τμήματος και η προφορική ενημέρωση εκάστου εκλογέα κατά την παραλαβή των ψηφοδελτίων), ότι ο υποψήφιος έχει αποσυρθεί από την εκλογική διαδικασία.

**6.** Το εκλογικό δικαίωμα ασκούν μόνο όσοι είναι εγγεγραμμένοι στον εκλογικό κατάλογο, με βάση τον οποίο διενεργούνται οι εκλογές και ο οποίος οριστικοποιήθηκε με την αρ. 5652/19/Γ.Π./7-03-2019 απόφαση του Πρύτανη του Πρύτανη του Πανεπιστημίου Θεσσαλίας, που κοινοποιήθηκε ηλεκτρονικά σε όλα μέλη Ε.Τ.Ε.Π. και είναι αναρτημένος στον Ιστότοπο του Ιδρύματος.

**7**. Η ψηφοφορία διεξάγεται ενώπιον της Ε.Ε. με τη χρήση κάλπης για την εκλογή εκπροσώπου στην Συνέλευση του Γενικού Τμήματος του Πανεπιστημίου Θεσσαλίας.

Οι εκλογείς προσέρχονται στον χώρο της ψηφοφορίας και παρουσιάζονται στην εφορευτική επιτροπή, η οποία αναγνωρίζει την ταυτότητα τους και επαληθεύει την εγγραφή τους στον εκλογικό κατάλογο. Η αναγνώριση των εκλογέων γίνεται με βάση το δελτίο της αστυνομικής ταυτότητας ή άλλο δημόσιο έγγραφο από το οποίο προκύπτει η ταυτότητα τους, το οποίο οφείλουν να προσκομίζουν στην εφορευτική επιτροπή. Η εφορευτική επιτροπή παραδίδει στον εκλογέα τα ψηφοδέλτια (ψηφοδέλτιο υποψηφίων και λευκό ψηφοδέλτιο) μαζί με τον εκλογικό φάκελο, ο οποίος σφραγίζεται και μονογράφεται από τον πρόεδρο της, κατά το χρόνο που παραδίδεται στον εκλογέα.

Οι εκλογείς αποσύρονται και ψηφίζουν σε ιδιαίτερο χώρο που διαφυλάσσει τη μυστικότητα της ψηφοφορίας και έχει διαμορφωθεί κατάλληλα για το σκοπό αυτό με ευθύνη της οικείας εφορευτικής επιτροπής. Οι εκλογείς κλείνουν οι ίδιοι τον εκλογικό φάκελο και τον ρίχνουν ιδιοχείρως στην οικεία κάλπη, παρουσία του προέδρου της εφορευτικής επιτροπής.

Οι εκλογείς παραλαμβάνουν τα ψηφοδέλτια για την εκλογή στη Συνέλευση του Γενικού Τμήματος του Πανεπιστημίου Θεσσαλίας.

**8.** Ορίζουμε ότι τα ψηφοδέλτια θα είναι έντυπα, ορθογώνια, από λευκό χαρτί και θα έχουν το μέγεθος χαρτιού Α4. Η εκτύπωση των εντύπων ψηφοδελτίων θα είναι μαύρης απόχρωσης, ενώ τα λευκά ψηφοδέλτια θα έχουν τις ίδιες διαστάσεις με τα έντυπα ψηφοδέλτια και θα προέρχονται από το ίδιο με αυτά χαρτί.

Οι εκλογικοί φάκελοι θα είναι από αδιαφανές χαρτί, λευκής απόχρωσης.

Άκυρο θεωρείται ένα ψηφοδέλτιο κατόπιν απόφασης της εφορευτικής επιτροπής στις ακόλουθες περιπτώσεις:

α) Αν έχει σχήμα, διαστάσεις ή μορφή που διαφέρουν, κατά τρόπο εμφανή, από αυτά που ορίζονται ανωτέρω.

β) Αν δεν είναι έντυπο, καθώς και αν έχει τυπωθεί σε χαρτί ή με μελάνι που το χρώμα του διαφέρει κατά τρόπο εμφανή από αυτά που ορίζονται ανωτέρω.

γ) Αν φέρει σε οποιαδήποτε πλευρά του διαγραφές, εγγραφές, λέξεις, φράσεις, υπογραμμίσεις, στίγματα, ξύσματα, διορθώσεις ή άλλα σημεία που καθιστούν αμφίβολο το περιεχόμενο του ή αποτελούν διακριτικά γνωρίσματα που παραβιάζουν με τρόπο προφανή το απόρρητο της ψηφοφορίας.

δ) Αν φέρει περισσότερους του ενός σταυρούς προτίμησης ή φέρει σταυρό άλλης απόχρωσης πέρα της επιτρεπόμενης.

ε) Αν βρεθεί στον ίδιο φάκελο μαζί με ένα ή περισσότερα άλλα έγκυρα ή άκυρα ή λευκά ψηφοδέλτια ή μαζί με οποιοδήποτε άλλο υλικό, καθώς και αν βρεθεί σε διαφορετικό φάκελο από αυτούς που χρησιμοποιήθηκαν κατά την ψηφοφορία. Αν υπάρχουν σημειωμένα στο φάκελο στίγματα, σημεία ή λέξεις, το ψηφοδέλτιο που περιέχεται σ΄ αυτόν είναι άκυρο, εφόσον κριθεί ότι τα παραπάνω συνιστούν διακριτικά γνωρίσματα που παραβιάζουν προδήλως το απόρρητο της ψηφοφορίας.

**9.** Σημειώνεται ότι τα λευκά ψηφοδέλτια δεν προσμετρώνται στα έγκυρα και στην καταμέτρηση για την εξαγωγή του εκλογικού αποτελέσματος.

Η παρούσα απόφαση να αποσταλεί με ηλεκτρονικό ταχυδρομείο στα μέλη Ε.Τ.Ε.Π του Γενικού Τμήματος του Πανεπιστημίου Θεσσαλίας.

Στο σημείο αυτό η Πρόεδρος κηρύσσει το πέρας της συνεδρίασης της Εφορευτικής Επιτροπής και το πρακτικό διαβάζεται και υπογράφεται από τα μέλη όπως παρακάτω:

|  |  |
| --- | --- |
| **Ο Πρόεδρος της Ε.Ε.** | **Τα Μέλη της ΕΕ** |
|  |  |

Οι υπογραφές έχουν τεθεί στο πρωτότυπο το οποίο τηρείται στο αρχείο της Προέδρου της Εφορευτικής Επιτροπής.